Årsagen er nu fundet i forbindelse med den bilbrand , som opstod tirsdag eftermiddag i Q-Park Palads i Aalborgs midtby. - De regner med, det er en kortslutning i en af bilerne, som har antændt det. Der er intet, der tyder på en kriminel handling. Der er intet mistænkeligt i de undersøgelser, vi har lavet, siger René Kortegaard, der er vagtchef hos Nordjyllands Politi. Det var to benzinbiler biler, som brød i brand, og som nåede at udbrænde, inden beredskabet fik slukket ilden. Dermed var det ikke en elbil, som der er blevet beskrevet i lignende tidligere sager. - Det ser vi desværre en gang imellem. En kortslutning i noget elektrisk, der gnistrer og med en motor med olie ved siden af, så kan det ske, siger vagtchefen.
Tirsdag eftermiddag udbrændte to biler i et parkeringshus i Aalborg.